持續專注反應作業係認知相關領域嘅科學家成日攞嚟研究注意力嘅一種實驗作業，尤其係持續注意力。喺多數版本嘅sart入面，個研究者會要求個受試者望住一個電腦熒幕，個熒幕上面每1.15秒左右就會喺1同9之間是但揀個數字顯示出嚟，而個受試者嘅工作就係一見到個數字就要有咁快得咁快撳掣，除非彈出嚟嗰個數字係「3」－如果彈出嚟嗰個數字係3，噉個受試者要做嘅嘢係唔郁。